《洗马桥王三侠君》
清代·季开生

灵崖北下莽萧萧，旧是单于洗马桥。野槿帖山垂白叶，番河归海逆红潮。

共传化日销兵甲，不厌寒星送使轺。万里天书自西出，吟鞭应叹斗牛遥。

作者简介：（1627—1659）清江南泰兴人，字天中，号冠月。顺治六年进士，官给事中，以直言著称。顺治十二年，以谏买扬州女子，几遭极刑，戍尚阳堡。在戍所被光棍殴死，官司不问。工画，自幼喜摹仿宋元名迹。亦工诗，有《戆臣诗稿》。